Diari Oficial de la Generalitat Valenciana


Sumari del DOGV 6268, del 17-05-2010 (2010/5153)

RESOLUCIÓ de 23 d'abril de 2010, de la secretària autonòmica d'Esport i vicepresidenta del Consell Valencià de l'Esport, per la qual es resol la convocatòria per a la implantació de tres Escoles de la Mar de la Generalitat en ports i platges de la Comunitat Valenciana per a la campanya d'activitats nàutiques «A la Mar 2010».
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6268

Data del DOGV
:   17-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/5153


Data del document
:   23-04-2010

Organisme emissor
:   Consell Valencià de l'Esport

Tipus de document
:   Resolució

Anàlisi jurídica

 Descriptors 

:   * Consell Valencià de l'Esport
    * centre d'ensenyament

RESOLUCIÓ de 23 d'abril de 2010, de la secretària autonòmica d'Esport i vicepresidenta del Consell Valencià de l'Esport, per la qual es resol la convocatòria per a la implantació de tres Escoles de la Mar de la Generalitat en ports i platges de la Comunitat Valenciana per a la campanya d'activitats nàutiques «A la Mar 2010». [2010/5153]  
Per Resolució d'1 de febrer de 2010, de la vicepresidenta del Consell Valencià de l'Esport (DOCV núm. 6205, de 12 de febrer de 2010), es convoca la implantació de tres Escoles de la Mar de la Generalitat en ports i platges de la Comunitat Valenciana per a la campanya d'activitats nàutiques «A la Mar 2010» i s'aproven les bases per les quals es regula la dita convocatòria.  
En la base quarta s'establix el procediment de valoració de les sol·licituds i de resolució del procediment de concessió. Per a l'estudi i valoració de les sol·licituds presentades es contempla la constitució d'una comissió tècnica.  
Per Resolució de 22 de març de 2010, de la secretària autonòmica d'Esport-vicepresidenta del Consell Valencià de l'Esport, es designen els membres de la comissió tècnica d'avaluació que procedix a avaluar les sol·licituds presentades d'acord amb els criteris de valoració enumerats en l'annex II de la convocatòria.  
Una vegada formalitzats els actes d'instrucció corresponents, elevada una proposta de resolució per la comissió, i fent ús de les atribucions conferides per la Llei 3/2006, de 12 de maig, per la qual es crea el Consell Valencià de l'Esport i el Decret 170/2006, de 17 de novembre, pel qual s'aproven els seus estatuts, resolc:  
Primer  
Concedir la implantació d'una Escola de la Mar de la Generalitat per a la Campanya «A la Mar 2010» a les entitats que a continuació es relacionen:   
  
Segon  
Desestimar les sol·licituds d'implantació d'Escoles de la Mar de la Generalitat per a la Campanya «A la Mar 2010», per obtindre menor valoració, a les entitats que a continuació es relacionen.  
  
Tercer  
Acceptar la renúncia presentada pel Club Esportiu Parres Center de Santa Pola.   
Quart  
Les entitats beneficiàries hauran de complir el que establix la base quinta de l'annex I de la convocatòria, com a efectes del reconeixement d'una nova seu i en particular les obligacions enumerades en l'apartat 2.4 de l'annex II.   
El compliment de les dites obligacions haurà d'acreditar-se en un termini màxim d'un mes des de la notificació de la present resolució. D'acord amb el que disposa la base sexta, l'incompliment d'estes podrà donar lloc a la modificació de la present resolució, de manera que puguen ser tingudes en compte les sol·licituds ara desestimades per haver obtingut menor puntuació.  
Quint  
La present resolució haurà de ser notificada a les persones interessades.  
Contra la present resolució, que no esgota la via administrativa, les persones interessades podran interposar recurs d'alçada davant de l'òrgan que ha dictat l'acte o davant del superior jeràrquic, en el termini d'un mes a comptar de l'endemà de publicació de la present resolució en el Diari Oficial de la Comunitat Valenciana. Tot això de conformitat amb el que disposen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.  
València, 23 d'abril de 2010.- La secretària autonòmica d'Esport i vicepresidenta del Consell Valencià de l'Esport: Niurka Montalvo Amaro.